Plan per aquerò vos conselharia… comencèc Boris, damb eth vam de herir-la; mès en aqueth moment acodic ena sua ment era idia que lo tormentaue, ei a díder, que li calerie gésser de Moscòu sense auer artenhut eth sòn objectiu, degalhant tant de trabalh (causa que jamès li passaue); s‟arturèc ena mitat dera frasa, abaishèc es uelhs pr‟amor de non veir aqueth ròstre desagradiu, irritat e indecís e didec: que non sò vengut pr‟amor de pelejar-me damb vos, senon tot çò de contrari, e la guardèc entà assegurar-se‟n de qué podie seguir.